Sisulisema poole pealt rääkis Lauri halduskogus vajadusest muuta linnaosa juhtimist inimsõbralikumaks ja efektiivsemaks. Näiteks peab ka linnaasutuses olema klienditeenindus ja selle kultuur samal tasemel parimate eraettevõtetega. Mustamäel lahendust vajavate probleemide seast tõstis Lauri esile parkimist, rohealasid, vaba aja veetmise võimalusi. Noortele tuleks luua enam sportimisvõimalusi jms. Linnaosa tuleb muuta senisest avatumaks, kaasates  enam MTÜ-sid, halduskogu jne. Korrastamist vajavad Mustamäe liiklussõlmed ning lahendamist mitmed sotsiaalprobleemid.